Συζήτηση:Οίκος του Τιχ

message: Σύμφωνα με το βουλγαρικό λήμμα του Οίκου/Δυναστείας των Ασάν/Ασέν (:bg:Асеневци), οι Κωνσταντίνος Τιχ (Константин Тих-Асен) και οι υπόλοιποι ανήκαν στη δυναστεία αυτή. Δεν φαίνεται να υπάρχει Οίκος Τιχ, αφού και στα βουλγαρικά λήμματα καθενός από αυτούς δηλώνεται επίσης ότι ανήκαν στη Δυναστεία των Ασάν/Ασέν. →34kor34 13:44, 15 Ιουλίου 2017‎ (UTC)
Όντως, ούτε εγώ πιστεύω να υπάρχει και δεν προκύπτει από κάπου, κιόλας... Όσοι βασίλευσαν από τον συγκεκριμένο οίκου (?) ως Ασέν βασίλευσαν και όχι ως Τιχ... Ίσως και προϊόν πρωτότυπης έρευνας θα μπορούσε να αποτελεί, αλλά ας μην βιαζόμαστε να κρίνουμε και ας περιμένουμε λίγο... --Montjoie-Saint-Denis !!! συζήτηση 13:46, 15 Ιουλίου 2017 (UTC)
Δεν βιάζομαι, αλλά όλα είναι εναντίον, τουλάχιστον με βάση τη βουλγαρική WP. Δες και αυτό. Νομίζω ότι είναι άλλη μια περίπτωση πρωτότυπης ονοματοδοσίας κ.λπ. εκ μέρους του συγκεκριμένου χρήστη. →34kor34 (συζήτηση) 13:50, 15 Ιουλίου 2017 (UTC)
Ο Κωνσταντίνος Τιχ είχε σύζυγο την Ειρήνη Βατάτζη, που ήταν κόρη της Ελένης των Ασέν. Αυτή είναι η μόνη σύνδεσή του με του Οίκο των Ασέν. δηλ. από τη γυναίκα του, και αυτή πάλι ήταν απόγονος εκ θηλυγονίας. Αυτά αναφέρονται στα άλλα λήμματα της el.wikipedia που είναι σχετικά με το θέμα. Οι δυναστείες Μίτσο και Τέρτερ είναι απόγονοι εκ θηλυγονίας των Ασέν, για δυναστικούς λόγους όμως κράτησαν το επίθετο της μητέρας τους Ασέν. Οι πηγές, κολακεύοντας τους βασιλείς (δηλ. για λόγους προπαγάνδας) τους αναφέρουν μερικές φορές ως Ασέν. Έτσι η en.wikipedia αναφέρει latissimo sensu τους Μίτσο, Τέρτερ, Τιχ ως Ασέν. Από επιστημονική ακρίβεια όμως οφείλουμε να τους καταγράψουμε γενεαλογικά ως ξεχωριστό Οίκο. Αυτό δεν είναι σπάνιο, πχ οι Λωρραίνης-Αυστρίας κράτησαν το επώνυμο των Αψβούργων, οι Πουατιέ βασιλείς της Κύπρου κράτησαν το επώνυμο Λουζινιάν, κοκ. Πάντα για δυναστικούς (προπαγανδιστικούς) λόγους. Δείτε και το λήμμα που έφτιαξα Οίκος του Τιχ. Νομίζω καλύφθηκε η απορία του Χρήστης:34kor34. Άρης Μηθυμναίος (συζήτηση) 13:53, 15 Ιουλίου 2017 (UTC)
Έχετε πηγές, δηλαδή μελέτες γνωστών ιστορικών που να ομιλούν περί Δυναστείας των Τιχ; Εσείς δεν μπορείτε να λαμβάνετε πρωτοβουλίες να «διορθώσετε» αυτά που σας φαίνονται λάθος στα ιστορικά συγγράμματα, ακόμα και αν είναι, διότι έτσι κάνετε πρωτότυπη έρευνα, κάτι που απαγορεύεται στη ΒΠ. →34kor34 (συζήτηση) 14:05, 15 Ιουλίου 2017 (UTC)
Δεν κάνω πρωτότυπη έρευνα, χρησιμοποιώ άλλα σχετικά λήμματα της ελληνικής και αγγλικής βικιπαίδειας. Αυτές είναι οι πηγές μου, δεν είναι αξιόπιστες; εν πάση περιπτώσει, αν σας ξενίζει ο τρόπος έκθεσης του θέματος, διαγράψτε το, δεν ήθελα να προκαλέσω δυσαρέσκεια, αλλά να αποσαφηνίσω. Βρίσκω λάθη στην αγγλική βικιπαίδεια και τα διορθώνω και μου στέλνουν και ευχαριστίες. Μόνο εδώ στην ελληνική, όλοι κοιτάνε αν αντέγραψα πιστά την αγγλική ή τη βουλγαρική βικιπαίδεια, αν αναπαρήγαγα τα λάθη. Αν δεν το αντιγράφω πιστά, μεμψιμοιρούν. Όμως η Γενεαλογία είναι επιστήμη και επιζητά την ακρίβεια, πέρα από την προπαγάνδα που έγινε τον 13ο αι. Ωστόσο αν σας ενοχλεί, σβήστε το λήμμα. Πρόθεσή μου δεν είναι να ενοχλήσω. Ευχαριστώ για την κατανόηση, Άρης Μηθυμναίος (συζήτηση) 14:12, 15 Ιουλίου 2017 (UTC)
thread_title:  Υπάρχει Οίκος - Δυναστεία του Τιχ;